Befondsing is beskikbaar vir kuns- en kultuurprojekte wat deur kultuurorganisasies onderneem word. Projekte behoort gerig te wees op die ontwikkeling van kultuur- en erfenistoerismeprodukte en -infrastruktuur. Twee tipes befondsing is beskikbaar, naamlik jaarlikse toekennings vir voortgaande projekte, en ad hoc-projektoekennings vir eenmalige projekte.
Wanneer u aansoek doen om befondsing moet u dit doen as verteenwoordiger van 'n kultuurorganisasie en u projek moet betrekking hê op kuns en kultuur. Die fokus moet egter ook wees toerismeontwikkeling.
U sal 'n aansoekvorm moet invul wat beskikbaar is van die sekretaresse van die Hoofdirekteur of aanlyn.
Om aansoek te doen om 'n ad hoc-toekenning moet u die aansoekvorm vir ad hoc-projekte (vorm NZA1) invul. Om aansoek te doen om 'n jaarlikse toekenning moet u die vorm getitel 'Besigheidsplan/Jaarlikse Herhalende-uitgawe-toekennings' (Vorm NZA2) invul. Maak seker dat u hou by die belangrike datums van u projek, aangesien geen befondsing agterna goedgekeur sal word nie.
Kultuurrade wat ingevolge die Wes-Kaapse Kultuurkommissie en Kultuurradewet, Wet 14 van 1998, geregistreer is, moet vorm WC3 invul.
Onbekende staatstaal of akroniem Kyk in die WOORDELYS?